[stemningsskapende bass og strenger]
INVICTUS-LEKENE
[prins Harry] Mange av disse menneskene vil, etter en skade,
få livet forandret for godt. De må starte helt på nytt.
Kroppen må trenes på nytt for å kunne akseptere det,
og fungere med skaden man har.
[musikken bygger seg gradvis opp]
Om du tilfører idrett, gir du dette mennesket en sjanse
til å bli vurdert ut fra hva de har greid, ikke hva de har mistet.
[jubel fra tilskuere]
Det er det lekene handler om.
Der ligger magien.
INVICTUS GAMES: HJERTEBLOD OG VILJESTYRKE
[musikken toner ut]
DER LYSET KOMMER INN
[kommentator] God morgen, og velkommen til Haag i Nederland.
I dag skal vi se sykkeløvelsene,
med mange deltakere fra de 20 nasjonene som deltar i denne fantastiske øvelsen.
-[mann, koreansk] Trenger du hjelp? -[Na] Det går bra.
TEAM SØR-KOREA
I forkant må jeg vite hvem motstanderen er.
[mann] Det er best å bare trå til. Bedre å ikke vite hvem det er.
Hvorfor er jeg nervøs?
-Ikke vær nervøs. -Jeg var ikke nervøs før i går.
[trener] Bare legg deg bak i starten, og gå for det sikre.
-[speaker, engelsk] Tre, to, en, kjør! -[starthorn]
[kommentator 2] Start for arm- eller beinprotesebrukere.
GATELØP, MENN KATEGORI: MODERAT & STOR FYSISK HEMNING
-Det er mye hard sykling i vente. -[kommentator 1] Et fint, lite felt.
[kommentator 4] Jeg ser at det går i 40 km/t. Jøss.
[kommentator 1] Det går unna.
[Na, på koreansk] Før jeg ble skadet…
Dette er litt pinlig.
Jeg trodde at jeg var verdens midtpunkt. Jeg var ikke redd for noe.
[stor jubel fra tilhørerne]
[kommentator 3] Mannen fra Sør-Korea angriper.
[Na, på koreansk] Da jeg ble skadet, tenkte jeg:
"Hvorfor må jeg gjennom dette?"
[rolig, ettertenksom musikk i bakgrunnen]
Jeg kunne ikke gjøre noe selv.
Folk så på meg med medlidenhet.
[kommentator 3] Na Hyeongyoon har fått problemer her.
Jeg tenkte: "Er det vits i å leve?"
Hva gjør jeg, i så ung alder?
[kommentator 3] Koreaneren sliter.
Det føler jeg slett ikke nå.
Ikke i det minste.
[kommentator 3] Na har funnet kreftene, og er tilbake i feltet.
[intense trommerytmer]
Jeg tror at om jeg er selvsikker,
så slipper jeg å tenke på hva andre syns om meg.
Helt ærlig tror jeg ikke at vi overvinner skadene våre,
vi overvinner inntrykket av vår plass i samfunnet.
Det er det jeg vil oppnå.
[kommentator 1] Gruppe to. Rytteren fra Sør-Korea gjør en utmerket jobb.
[kommentator 3] Det blir en sprint.
[kommentator 3] Na tar bronsemedalje i sin kategori!
-[koreansk] Gratulerer. -Takk.
Vi tar kampropet. Heia Sør-Korea.
Heia Sør-Korea!
RULLESTOLRUGBY KVALIFISERING
[kvinne, engelsk] Sliten før vi har begynt.
Dagens øyeblikk var da Rich, volleyball-kapteinen,
ba alle familiene om å skrive brev.
Her står det: "Vicki, nå er det din tur."
[skjelver i stemmen] Allerede!
[gråtkvalt] "Du er der du er fordi du er den du er.
Vær den beste utgaven av deg selv,
så vil du blomstre."
Og det neste…
Det står: "Mamma,
samme hva du gjør, samme hvor mange ganger du tenker
at det ikke er vits å fortsette, ikke gi opp. Du har gjort oss stolte."
Ja.
[Ross] Kom igjen. Det er Toms tur.
"Kjære. Jeg, Harvey, familien og vennene dine er umåtelig stolte av deg.
Du har gitt oss mye å skryte av.
Du har jobbet hardt i tre år, nå er det på tide å høste inn.
Du og laget bør nyte hvert øyeblikk.
Vi støtter deg helt og holdent. Hilsen familien."
Du leste det, og nå får du en klem. Jeg vet du liker det.
-Alt i orden? -Ja da.
GRUPPESPILL - STORBRITANNIA MOT USA
TEAM SOSIALEN
[trener] I første kamp starter vi med Tom, Dan Phillips, Vicki og Paul.
Vi starter ikke i stillhet.
VIKARTRENER
Ute på banen, i forsvar, er stemmen et viktig verktøy.
Skrem dem, ok? Vær ekle, vær irriterende. Det er nøkkelen i forsvar.
Vi klarer dette.
Jeg er ikke redd noen her, og jeg er trygg på lagets evner.
-Ja, vi er gode. -Vi er gode.
Som lag er vi jævlig gode.
USA har ingen jenter, vel?
[munter, rytmisk musikk]
[kommentator] Det er Storbritannia mot USA.
Heia Storbritannia!
Et punkt er at Storbritannia tok sølv i 2018, og USA tok bronse.
Dette blir en enorm kamp.
[dommeren blåser i fløyta]
[blåser i fløyta]
Spillet går fram og tilbake.
Kapteinen tar Storbritannias to første poeng.
Vicki Ross krysser streken.
Før eller siden må noen tenke defensivt,
men enn så lenge har underholdningsverdien tatt over.
Folwell angriper.
En flott pasning, og Dave Wilkinson fører den over streken.
Folwell er drivkraften hos britene.
De krysser streken, og kampen skal være avgjort.
[dommeren blåser av]
En enorm kamp mellom de to medaljevinnerne fra sist gang.
Og til slutt gikk det Storbritannias vei. Jøss.
[alle] Hei!
Hvordan går det, skrullinger?
Motstanderne prøver alt for å skille oss.
For de som kanskje ikke visste det… Jeg var død. Tenk det.
Han får meg til å grine.
Men det handler ikke om meg, men om dere. Det er viktigere.
Alt er opp til dere, ok? Dere har evnene. Lek, ha det moro.
Gi dem juling!
TRENER
Herregud! Jeg lurte på hvorfor alle var kledd i blått.
Jeg er sikker på at dere vil vinne.
Om dere ikke tar en jævla medalje, banker jeg dere.
Uansett hvordan det går, kan vi takke dere, Jenks og Jayne.
En stor takk fra oss alle.
-Ha det bra. -Ha det!
[George] Første gang jeg hørte om Invictus så jeg en sjanse til å bli fyrt opp,
en sjanse til å holde meg gående.
Bestemor sier jeg prøver på for mye. Venner sier jeg må ta pauser.
Folk sier ofte at jeg må sakke ned.
Men uansett utfall har jeg gjort dette mesteparten av livet,
og nå er jeg i Haag. Ok, la oss få det gjort.
[kraftfull, oppløftende musikk, som bygger seg opp]
ROMASKIN, MENN KATEGORI: SVEKKELSE I ARMER
-[starthorn] -[kommentator] Vi er i gang.
Det er maks hastighet i fire minutter.
Kom igjen, Gabriel!
Her er lederen, Gabriel George.
Kom igjen, Gabriel!
Måten Gabe framstiller alt på er noe annet han er bevisst på.
GABES TANTE
Han er veldig tilbakelent,
og du skjønner ikke at det er enormt før det går opp for deg.
[kommentator 2] Nå står det om hvem som tåler smerten best,
og kan fortsette, mentalt og fysisk.
[kommentator 1] Gabriel George, som hadde ledelsen, ligger nå 25 meter bak.
Nå må det jobbes knallhardt.
[kommentator 2] Ja, vi nærmer oss det siste minuttet.
[Kietha] Kom igjen, Gabriel!
Kom igjen, Gabe!
[kommentator 1] Der har vi fokus og viljestyrke.
To siste, pinefulle drag, så er det over.
Gabriel George ga alt han hadde.
Han tok ledelsen tidlig, og falt til slutt ned til 6. plass.
Men se, han har gitt alt.
Jeg kan ikke løfte flaska.
[dramatisk musikk med strykeinstrumenter]
[Kietha] I år er det 14 år siden Gabes ulykke.
Jeg tror at han dras i 50 ulike retninger, hele tiden.
Jeg ber og ber, men han fortsetter.
[George] Herregud.
[Kietha] Jeg er bekymret, og redd på hans vegne.
[George klynker av smerte]
Hvordan man ikke skal holde tale.
-Du kan iallfall lese skriften din. -Hvordan i all verden uttales det?
"General Onno Eichelsheim"?
-Skal jeg gå og spørre… -"Eichelsheim."
[datastemme] General Onno Eichelsheim. Onno Eichelsheim.
General Onno Eichelsheim.
[kvinne] Eichelsheim?
Én gang til.
[kommentator] Vi er tilbake med flere øvelser å se fram til her i Haag.
Rullestolrugbyen fortsetter, samt bueskyting, sykling,
rullestolbasket og svømming.
[kommentator 2] Kasper Henriksen, syklisten fra Danmark.
Et kort temporitt, som gjør det enda vondere.
[kommentator 3] I rullestolbasket er Darrell Ling nummer 18 for Canada.
[kommentator 4] Gabriel George bruker munnen, og en spesialtilpasset bue.
Det globale militære fellesskapet samles
på arnestedet for internasjonal justis og fred.
Vi vil si takk til forsvarsdepartementet,
statssekretær Christophe van der Maat, og general Onno…
Eichelsheim.
[applaus]
[kommentator] Velkommen. Stemningen stiger inn mot fjerde rullestolrugbykamp.
Gray har vært aktiv, og har ballen igjen. Nå drar han fra.
De har 12 sekunder på å få ballen over streken. Det gjør de.
[spiller] Ja!
STORBRITANNIA-ITALIA
STORBRITANNIA-FRANKRIKE
Storbritannia går til finalen.
De vant senest i London i 2014.
Kasper Holm Henriksen fra Danmark tar sølv i temporittet.
[stønner i smerte]
[journalist] Tom, først må jeg gratulere.
Hvordan er det å være kaptein for et sånt lag?
Lett. De gjør livet lett.
Og vi har en topp kaptein, som gjør det lett for oss.
Synd at trener Jenks ikke er her. Han ble syk, så vi spiller for ham.
[dansk] Jeg hadde ikke mer å gi.
Perfekt, mann!
-Kjempebra, Kasper. -Takk.
-Ti sekunder fra gullet, Kasper. -Nei! Ikke si det, da.
[kommentator 1, engelsk] Det er runde ti.
[kommentator 2] Gabriel George kom seg til kvartfinalen,
men tapte mot den høyeste rangerte bueskytteren i avdelingen.
Er han selvkritisk?
-Han er det. -Ja?
Det går bra. Jeg er stolt av ham.
Alltid stolt.
[mann] Bra, Jess.
[Nadin] Her i Invictus-lekene
er Darrell veldig frustrert, opprørt og utilpass.
ANGST-VEILEDER, YOGATERAPEUT
[Ling] Jeg ville ikke drikke under lekene. Jeg følte meg flau.
Gjennom barndommen og i voksenlivet
var løgner en stor faktor.
Jeg ville at folk skulle godta meg.
[Nadin] Han var ærlig med oss,
og jeg tror at det er ham som kommer til å endre livet selv.
[tilskuer] Pass på!
CANADA-NEDERLAND
[trener] Kom igjen, 24 sekunder! Hele veien, Darrell.
[meditativt pianospill]
Jeg scoret det siste poenget i kampen. Så du det?
[Nadin] Jeg tror at noe virkelig fantastisk
har kommet for dagen for Darrell i Invictus-lekene.
Jeg er glad for at han får oppleve
delen der man endelig overvinner noe.
[kommentator] Det er 100 meter fristil for menn.
[startsignal]
USA!
SVØMMING, MENN KATEGORI: SVEKKELSER I LEMMER/NEDSATT SYN
[George] Jeg er ikke nervøs.
Det trenger du ikke være. Ha det gøy, og smil!
Det er en artig dag. Ha det gøy, og ikke drukne.
Ja. Ha det gøy, ikke drukne. Der har du meg.
-Dette er gøy, altså. -Ja.
[George] Smertene klarer jeg, om jeg er i bevegelse.
Når jeg stopper, og sitter stille, må det håndteres.
Da kommer alt, og med stor kraft.
Nervesmerter.
Men også personlige traumer.
Så lenge jeg driver med noe, sier hjernen bare:
"Ja, fortsett å fyre av tanker, for å unngå den heisaturen."
Hva om jeg ikke har energi til det om 20 år?
Smerten vil fortsatt være der. Hvordan takler jeg det?
[dommeren blåser i fløyta]
[speaker] Innta plassene.
[startsignal]
[kommentator] Starten går i heat 3, 50 m fristil for menn, ISC-klassen.
[dramatisk musikk]
[musikken blandes med undervannslyder]
[speakeren snakker under mye jubel og leven]
[George] Pokker, altså.
Jeg kan ikke røre meg. Au!
Au!
[musikken blir mer intensiv, nesten som en ringelyd]
[lyd av tog som tuter]
[musikken er intens og urovekkende]
[prins Harry] Jeg vet hva idrett kan utrette.
Å representere landet sitt.
Men jeg blir bekymret fordi de stiller seg i en ubehagelig posisjon.
Kropper og sinn kan være kompliserte.
Å ha en skade eller tilstand gjør ikke kroppen din,
eller synspunktet ditt, mindre verdifullt. Bare annerledes.
Alle føler på mørke dager.
Alle vil slite før eller senere. Sånn er livet.
Det meste kan vi uansett ikke kontrollere.
Noen ting kan vi kontrollere, men ikke andre.
Lekene inspirerer og oppmuntrer dem.
Ulike mennesker kommer med ulike forventninger.
Det kan være å krysse målstreken, sette personlig rekord, ta medaljer,
hva enn det er.
Det er slike opplevelser som forandrer perspektivet til folk.
[dansk] At dere hoiet og skrek…
Det var fantastisk.
[prins Harry, engelsk] I hver kamp kommer smilet tilbake, og personligheten.
Å føle det, og å se det i øynene deres…
Så klart det forandrer livet ditt.
FINALE, RULLESTOLRUGBY STORBRITANNIA MOT USA
[Ross] Vi går for seieren. Vi spiller for å vinne.
-[Folwell] Men tar ingenting på forskudd. -Nei, det går ikke.
Men vi har enda større grunn til å gi alt, når Jenks og Jayne ikke er her.
Det er like mye for deres del som for noen andres.
-Nå er jeg nervøs. Er du? -Ja.
Presset er høyt.
Som kaptein gjør du en kjempejobb. Særlig de siste par ukene.
Det var riktig valg å gjøre deg til kaptein.
[myk, ettertenksom musikk]
[Jenkins] Alle er gode nok til å spille på laget mitt.
Ellers hadde dere ikke vært her.
Etter min mening er alle gode nok til å være der ute.
♪ Gratulerer med dagen ♪
[Folwell] Jeg er ikke flink med folk.
Jeg har en tendens til å isolere meg. Jeg har aldri hatt lederrollen noen gang.
Dere er fenomenale. Alle i denne sirkelen er fenomenale.
[publikum messer] Storbritannia!
Dave. Du må få dem i gang.
Finn ut av det, og følg dem. Bruk dem mest mulig.
Spill vanlig. Gjør vi som vanlig, vinner vi.
Ligg høyt, la ballen komme, og gå for 12-sekunderen.
Snapp ballen, så går jeg rundt. Og hold ham på plass.
-Sett presset på. -Så tar jeg de som overlever.
Da gjør vi det. Kom igjen.
[vi hører ikke dialogen, kun musikk]
[stor jubel fra publikum]
[kommentator] Ubeseiret, med seks av seks for britene.
De var de eneste som slo USA.
Det ble 24-21 til Tom Folwells lag.
Dette kan bli like jevnt.
VICKIS DATTER
["Narcotic" av Liquido spilles i hallen]
[roper tradisjonelt haka-rop]
[Jenkins] Vær gode nok til å vinne.
De må bare gjøre jobben de har fått tildelt, helt enkelt.
Bare spill.
[Folwell] De er raske, men er ikke så gode med stolene.
De treffer hardt, men ikke velplassert.
-Press på, la treffene komme. -Forstått?
"UK" på tre.
-En, to, tre! -UK!
[kommentator 1] Det blir spent, og tøft. Det blir en fantastisk kamp.
Der går starten.
Kevin Green har den. Begge lag har spilt bra med og uten ball.
Og begge lagene vil gi alt de har.
Kenny Guinn, en av stjernene på USAs lag.
Vicki Ross må prøve å stoppe ham. De har sperret bra.
Men der er Green forbi, og USA scorer først.
En lang pasning, og Vicki Ross har den.
De er forbi presset fra USA.
Amerikanerne har blokkert bra, men hun får den til Paul Gray.
[kommentator 2] Vicki Ross er der, og passerer streken.
Det blir en bra kamp!
[kommentator 1] Josh Smith angriper. Folwell prøver, åpner opp for Guinn.
Vi har ikke sett Tom Folwell med ballen enda,
men nå har han den, og han kjører.
Ham må USA vokte seg for.
Et forsøk på lobb, men Garland får ikke fatt i den.
Det kan koste dem dyrt, Gray fosser over banen.
[dramatisk musikk bygger seg opp]
Vicki Ross tar den, og scorer.
De plukker opp ballen, og Green kommer ikke forbi.
De krysser likevel.
Det er høyt tempo i kampen.
Den raskeste kampen hittil.
-Han mistet den! -Ja, de vippet den vekk.
Uflaks, Dan!
Ja! Kom igjen!
En flott scoring, og USA er i ledelsen igjen.
[kommentator 2] USA har kanskje vært det beste laget i første omgang.
[lave, mørke toner]
Men Guinn kommer forbi.
Over til Garland, får han tak i den? Akkurat!
Det er pause, og to poeng skiller lagene.
Storbritannia ligger bak for første gang til pause.
Dette blir en kamp til siste slutt.
Femten minutter med rullestolrugby vil avgjøre
vinneren av Invictus-lekene.
[Jayne] Og der er Tom, som sier at alt er greit.
Ja, en god kaptein må utstråle en avslappet, ytre fatning.
Samme hva som foregår på innsiden.
[Folwell] Bruk tid.
Spill vårt spill. Snapp, rull, gå.
-Rop på ballen. -Ja.
-Sørg for at dere… -Da gjør vi det.
[Tania] Noe som slo meg i sted,
var å høre på det andre sa om Tom spesielt.
Da er det vanskelig å holde følelsene i sjakk.
TOMS KONE
Hvor rask og dyktig han er.
Virker som at han leder laget.
Det er noe vi ikke ser ofte.
Guinn! Guinn!
Vi fikser det. Ha det gøy. Det er alt som teller.
-"UK" på tre. En, to, tre… -UK!
[kommentator] Har britene selvtillit nok til å hente seg inn?
De markerer Tom Folwell for å stenge ham ute.
Nå angriper de med Gray.
Og Folwell er ledig. Det har ikke skjedd så ofte.
Lang pasning, og USA har to spillere framme.
Josh Smith faller. Var den over? Jeg tror det.
USA er ivrige, og har umarkerte spillere.
Nå er det for første gang fire poengs luke.
[Folwell] Man blir aldri helt habilitert. Det blir alltid opp- og nedturer.
Men jeg vil at Harvey skal få oppleve å se meg på mitt aller beste.
Guinn er ustoppelig. Oi, Folwell la ham i bakken der.
Det er en skikkelig smell.
[Folwell] Jeg vil at han skal se at alt er mulig.
[kommentator 2] Det er spektakulært.
[kommentator 1] Vicki Ross har ballen.
Kom igjen, Vicki!
[rørende instrumentalmusikk med strykere]
Å finne rullestolrugby ga meg friheten tilbake.
Man gir slipp på bekymringer. Hodet er fritt. Alt dreier seg om spillet.
Det rydder alt vekk, så jeg har en vei framover.
[kommentator 1] Man rekker så vidt å få igjen pusten.
[Folwell] Vi trenger ikke å vinne.
Det å være der, og gjøre det, er å vinne.
Rugbylaget er i grunnen familien din. Alle er fantastiske.
[spiller, UK] Rullestolrugby reddet livet mitt.
Jeg er ikke raskest, eller smartest,
men jeg smiler fordi jeg gjør framgang.
Det viser ungene mine at uansett hva livet har å by på,
er det noe du kan gjøre.
At de får se meg gjøre det, er en seier.
[spiller 2] Framgangen jeg har hatt… Det kan jeg si.
Jeg satt på stasjonen, og ventet på ekspresstoget…
Jeg stoppet meg selv. Gjorde det ikke.
Jeg er jo her, og jeg representerer landet.
Hvor mange kan skryte av det? Ikke mange.
Det var litt arrogant, men hva så? Jeg er her.
[kommentator 1] Det kan holde.
Folwell med en lang pasning.
Vicki Ross er der. Høy ball til Gray.
Det er fantastisk gjort.
Men signalet nærmer seg, som betyr at USA
er gullmedaljevinnere.
[den dramatiske musikken toner ut, jubelen fra publikum overdøver den]
[Jayne] Jeg føler med dem. Tom var en ekte kaptein.
De kan være stolte.
-Tap gjør at du kommer sterkere tilbake. -Ja.
TEAM DANMARK
[ettertenksom, rolig musikk]
[Henriksen, på engelsk] Den tøffeste reisen har vært det mentale.
Jeg har nådd mange av målene mine, men det er langt igjen til det siste,
og jeg vet ikke om jeg noen gang vil nå det siste målet.
[kommentator 1] Vi returnerer til banen, og siste konkurranse i Invictus-lekene.
-[speaker] Tre, to, en, kjør! -[starthorn]
LANDEVEISSYKLING, MENN KATEGORI: INGEN VARIGE FYSISKE SVEKKELSER
[kommentator 2] I tet for øyeblikket er briten James Rogers.
Han liker å sykle først, som vi så i kvaliken.
Kasper Henriksen, nummer to i temporittet, er en rask rytter.
[intense trommerytmer]
-[kommentator 3] Kanskje i medvinden. -[kommentator 2] Ja, det blir utfordrende.
Der kommer det første angrepet, fra franskmannen Gérald Monnier,
som ser veldig sterk ut her.
Danskene har tre deltakere, blant dem Kasper Henriksen,
som så vidt glapp gullet i temporittet. Så han er rask, og en sterk syklist.
Det gir nok en del selvtillit.
Alt skal avgjøres i den siste runden.
Så lenge det holder seg sånn,
vil flere og flere ryttere føle at de har en sjanse.
Her kommer et angrep fra britene.
Jeg tror det er Richard Gray.
Man må passe på, så man ikke blir overrasket.
Ja. "Samarbeid."
Det sier briten, men dansken avslår.
Og her er Gérard Monnier med et støt.
Den polske rytteren prøver å følge.
Dette er vinneren av temporittet,
og vinneren av kvalik-runden.
Det er en maktdemonstrasjon.
Nå er gruppa oppstykket.
Han deltar til minne for to medsoldater.
[oppløftende musikk]
[dansk] Kom igjen!
[kommentator 2] Andreplass til Australia og tredjeplass til Danmark.
[musikken fader ut]
[treneren roper]
-[dansk] Faen, det var kult. -Du er en maskin!
[lagkamerat] Det så jævlig rått ut! Dere var helt dere oppe hele tiden.
-Dæven, du var rask. -Utrolig bra kjørt.
-Gratulerer. -Takk.
Velfortjent.
-Tusen takk for hjelpen. -Det var så lite.
-Du er jaggu rå. Faen, du er rå. -Jeg hadde ikke klart det uten deg.
Du er rå, Kasper.
-Gratulerer. -Takk.
-Hei, mann. -Vi greide det.
Faen, vi greide det.
Dæven, for en god dag.
[publikum jubler]
[engelsk] Legendarisk!
[Folwell] Kan jeg gi den til Jenks, treneren som ikke er her?
[rørende, følelsesladet musikk}
Vi er glad i deg.
Du forstår virkelig ikke.
Vi er stolte av deg.
[speaker] Mine damer og herrer, på tredjeplass, med bronsemedalje,
utøveren fra Danmark, Kasper Holm Henriksen.
[jubel fra publikum]
Tom, før vi kom sa du at målet var å komme til finalen.
Det klarte du, og i tillegg laget god underholdning.
Jeg håper folk likte det. Jeg må bare si at jeg er stolt.
Valøren er uviktig, det som teller er lagånden, og vennskapene.
-Ja. -Jeg bryr meg ikke om resultatet.
Da du ble kaptein for laget, var det vanskelig for deg å forstå,
men jeg kan se hvor mye du bryr deg om gjengen.
Du har hintet til det, men hvor stolt er du?
-Målløs. -Ja.
De er fantastiske. Jeg er glad i dem alle.
Bra, folkens.
[drømmende, hurtig pianospill]
-[Henriksens kone, på dansk] Hei. -Hei.
-Får vi se medaljene? -Dere vil se medaljene?
[barna] Ja!
Sånn, jenter.
Ser du dem, Antonia?
Pappa, en tåteflaske.
Ja, med hull i.
-Pappa, når kommer du hjem? -Jeg kommer hjem i kveld.
Så treffes vi neste helg, ikke sant?
-Si god tur hjem. -Ha en fin tur!
-Takk, Havanna. -Kan du si "Vi ses"?
-Ha det. Vi ses. -Vi ses.
Ha det!
[instruktør, på engelsk] Pust dypt inn. Anerkjenn at du er her, til stede.
PUSTETEKNIKK
Om du lukket øynene, åpne dem sakte, og velkommen tilbake.
I lang tid prøvde jeg å komme meg vekk fra meg selv.
Jeg tilbrakte mye tid i framtiden, mye tid i fortiden,
og innimellom i nåtiden.
Oi, det var fint.
Nå er jeg ved et veiskille. Jeg kan ikke flykte for alltid.
Hvorfor kom jeg ikke hit før?
[rolig, meditativ musikk med strykere]
Nå er jeg her.
Jeg tenker ikke på i dag tidlig, eller i morgen. Jeg er her.
Jeg er her.
Jeg har vært i kamp etter kamp.
Jeg har overlevd, men har aldri vunnet.
Det er aldri det. Det er bare hva det neste blir.
For meg er dette med "ubeseiret"…
Jeg må gi slipp på et par ting, så det ikke beseirer meg, ikke sant?
Ja.
Man er ikke lykkelig om man er beseiret.
Du kan ikke være fri om du er beseiret.
Faen. Det var uventet.
Det kan ikke planlegges for. Kan ikke tenke på det…
Men jeg er glad jeg er her. Jeg er glad det gikk som det gikk.
For selv tapene mine er seire.
[jubel fra publikum]
AVSLUTNINGSSEREMONI
[prins Harry] For en uke.
Om målet var å gjøre landet ditt stolt, er det oppnådd.
Om målet var å gjøre familien din glad, har du klart det.
Om målet var en medalje, personlig rekord, eller bare å fullføre,
har du klint til.
Om målet var å dra herfra sterkere enn da du kom…
Ja, få høre.
Et mektig sitat har vært i omløp denne uka.
"Såret er hvor lyset kommer inn."
Din bevissthet på såret ditt, på skaden eller sykdommen din,
er en mulighet for post-traumatisk vekst.
Det er en plantegning for hva hele verden trenger.
Motstandsdyktighet, helbredelsesevne
og evnen til å komme seg.
Jeg ber dere ta vare på minnene og følelsene fra denne uka.
Jeg er beæret over å ha tjenestegjort med dere.
Ja!
[dype, mørke toner spilles over all applausen og jubelen]
[applausen dør gradvis ut, musikken bygger seg opp]
[lyd av mikrofon som slås på]
[Zelenskyj, på ukrainsk] Alle ukrainere, alle våre forsvarere.
I dag, endelig, kan jeg melde
VOLODYMYR ZELENSKYJ, UKRAINAS PRESIDENT
at vi har frigjort den ukrainske ambulansearbeideren "Taira",
Julija Pajevska.
[intens, følelsesladet musikk]
SEKS MÅNEDER SENERE
UKRAINA
[Anna-Sofia] Min far og jeg møtte henne på sykehuset.
Jeg må være ærlig, jeg kjente henne ikke igjen.
Først trodde jeg det var en tynn gutt,
TAIRAS DATTER
kanskje på min alder.
Jeg hørte stemmen hennes, og innså at det var min mor.
Vi sto i taushet i noen minutter, i hverandres armer.
GJENNOM 12 UKER I FANGENSKAP BLE TAIRA TORTURERT GJENTATTE GANGER
JULIJA "TAIRA" PAJEVSKA
[Pajevska] I en periode var jeg helt sikker på
at jeg ville bli drept, eller dø av torturen.
Omtrent en måned før jeg ble satt fri
sluttet de å slå meg.
Det var da Invictus-lekene begynte.
Invictus-lekene delte min historie med hele verden.
[engelsk] …hva som skjedde med min mor.
Glem aldri hva som har skjedd i hele Ukraina.
I mange år reddet hun liv, og hun kjempet også for min framtid.
-Jeg kan ikke tenke meg hvor vondt det er. -Ja, det er krevende.
[Pajevska, ukrainsk] De innså at de ikke kunne holde meg fanget lenger.
Min mor er en modig kvinne,
og jeg ber dere om å være modige for henne, og for alle ukrainere.
EUROPAPARLAMENTET
Ære til Ukraina.
[Pajevska] Jeg følte hennes kraft, hennes potensial.
Men jeg kunne ikke se for meg
at hun ville være fullt så sterk og mektig.
Selvfølgelig er hun min datter,
men jeg håper hun blir enda kulere enn meg.
Og jeg tror at hun vil bli lykkelig.
Det er det viktigste. Mitt største ønske.
[sterk, følelsesladet musikk med strykere]
[George, på engelsk] Forandring er viktig. En del av livet.
Å være her gir en ny mulighet til å være til stede nå.
For jeg kan dykke. Det er et av stedene hvor jeg kan slappe av.
Men jeg får også dele øyeblikket med andre.
-Hei, godt å se deg! -Vi trengte bare en guide.
Dæven.
Det går bra.
[prins Harry] Et av verdens beste dykkesteder.
-Man kan se delfiner, hval, hai… -[George] Haier er venner. Det går bra.
-Sier mannen med én arm. -Akkurat.
-"Haier er venner, jeg lover!" -Haimat!
[eventyrlystne, drømmende og energiske EDM-toner med koring]
[George] Haag-turen påvirker meg fortsatt. Det var forfriskende, et helt nytt miljø.
Nesten vektløshet. At jeg ikke har noe hengende over meg.
Jeg nøt å se min tante kose seg.
-Ja. -Det er noe som…
Jeg også. Jeg likte å se din tante se på deg.
DANMARK
[rolig, nedtonet instrumentalmusikk]
[Henriksen, engelsk] Før jeg var med i Invictus-lekene
kunne jeg ikke være med på bursdager og fester.
Jeg kunne ikke spise med familien. Jeg måtte dra.
[barna ler]
-[dansk] Jeg kan ikke bære deg også. -Jo da.
Havanna, kom. Nå er du også med pappa.
[engelsk] Men for en måned siden satt vi sammen,
og plutselig følte jeg meg varm innvendig, og tenkte:
"En sånn far vil jeg være."
[dansk] Ikke tørk fingrene på pappa.
[jenta ler]
SØR-KOREA
[rolig pianospill]
-[Park, koreansk] La oss finne kjøtt. -[Na] Hva er neste, Narin?
-Marshmallows. -Marshmallows.
Til turen vår.
[Na] Mer enn noe annet var det en mulighet for meg
til å møte andre skadde veteraner fra hele verden.
Jeg så barn være stolte av foreldre som ble skadet i tjeneste.
Jeg vil være et springbrett
for min datters utvikling.
Jeg vil at hun skal få kunnskap,
og lære hvordan man overvinner problemer
gjennom å se meg jobbe hardt.
Hold den som en ribbestek.
En marshmallow-ribbestek.
[Park] Marshmallow-minner.
[Ling] Det går mye bedre.
Jeg var på rehab, noe som forandret livet mitt.
Jeg blir ikke så trigget lenger.
Jeg utvikler ferdigheter, og lærer å sosialisere.
Jeg vurderer å prøve dating.
Jeg vil ha noen å være sammen med, og ha det gøy med.
Det kommer tilbakeslag, men jeg vil utvikle meg videre.
Å ja.
STORBRITANNIA
[Tania] Harvey, du må slå til for å stoppe pappa.
-Nei. -Uno.
Du er så heldig.
[Folwell] Å være kaptein ga meg selvtillit til å prøve meg som trener.
En på en!
Jeg kan presse meg selv til å gjøre hva som helst.
Det blir ikke så jevnt, venstre blir lengre enn høyre.
[intervjuer]Tom, jeg hører du har vært aktiv de siste månedene.
-Nei. -Ikke?
Den største forandringen er vel at jeg ikke er stille lenger.
Jeg anstrenger meg mer.
Mange takk.
JEG ER HAAG 2020
Jeg er veldig imponert, dere. Mange takk.
Jeg har blitt flinkere til å snakke med folk.
Ja!
Så framtiden ser lys ut, men hvem vet hvor det bærer?
-[George] La oss dykke. -[prins Harry] Ja.
Takk.
[George] Da jeg begynte helbredelsesprosessen,
ba de meg finne ting som får meg til å føle meg bra.
Jeg vet jeg trenger hjelp med noe. Jeg biter av for mye.
Men i denne prosessen har jeg gitt slipp på mye.
Jeg klarer å leve mer i nåtiden.
[følelsesladet musikk]
Jeg er i høyeste grad Gabe, bare litt klokere, litt eldre.
Lettere til sinns.
Jeg tror at det fremtiden bærer mer helbredelse for meg,
for meg og andre.
Jeg tror at framtiden vil bringe flere positive opplevelser og gleder,
for meg selv og andre.
[Anna-Sofia, på ukrainsk] Jeg har noe i øyet.
[Pajevska] Jeg går gjennom dette helvetet, og tar noe positivt ut av det.
Veldig bra. Du ga dem inn. Jeg så det.
Alle som overlever fangenskap, alvorlige skader og store blåmerker,
har også en mulighet til å hente styrke fra
denne opplevelsen, i stedet for svekkelse.
Det er det Invictus er. Å ikke la seg beseire.
TAKK TIL INVICTUS-FELLESSKAPET, MED FLERE,
FOR ALL OPPOFRELSE OG HJELP MED Å LAGE SERIEN
OM DU ELLER NOEN DU KJENNER SLITER MED PSYKISK HELSE,
SØK HJELP PÅ WWW.WANNATALKABOUTIT.COM
Tekst: Kristian Vilnes Opdahl, Fredrik Island Gustavsen (SDH)